Serchhip Road Protection Squad ten kawngpui endik,"692/2024-2025 Dated Serchhip, the 6 th June, 2024 : Vawiin khan Serchhip District Road Protection Squad Team C te chuan an leader Dr Marilyn Lalruatkimi, SDC hovin Serchhip khaw chhung Kawnpui, Chhim Veng leh Hmar Veng VC area-a kawngpuite an endik. Vawiina thawk chhuakte hian chipchiar taka kawngpuite fangin VC ten an lo dawngsawng a. Kawngpui pawimawh zual leh lunlai deuh te ngaih pawimawh niin lirthei leh mipui veivahna atana hnawk thei thil dahtute chu insenghawi turin an hriattir a ni. Serchhip Road Protection Squad te hian Serchhip khawpui chhunga kawngte hi a him tawk em tih leh vantlang tana hnawk thama kawngpui nek an awm em tih te an endik thin a. Kawng kama dawr leh Workshop nei ten kawng an nek em tih te, garage nei loa kawng sira lirthei riah thin te an awm em tih te an endik thin a. Team 4 (A, B, C leh D)-ah  inthenin official te bakah tlawmngai pawl hruaitute leh Joint VC hruaitute an tel a. Serchhip khawpui chhung VC area hrang hrangah insemdarhin a tah tawlin kawngpui te hi an endik thin a ni. Attachment Loading attachment...",Dated: 6 th Jun 24 3:19 PM,https://dipr.mizoram.gov.in/post/serchhip-road-protection-squad-ten-kawngpui-endik